(1) Kogu sisselaskesüsteem peab olema varustatud nii, nagu tegeliku kasutuse korral: — kui on karta märgatavat mõju mootori võimsusele, — kahetaktiliste mootorite korral, — kui tootja nõuab selle tegemist. (2) Kogu heitgaasisüsteem peab olema varustatud nii, nagu tegeliku kasutuse korral: — kui on karta märgatavat mõju mootori võimsusele, — kahetaktiliste mootorite korral, — kui tootja nõuab selle tegemist. (3) Kui mootorisse on ehitatud mootorpidur, tuleb seguklapp hoida täielikult avatud asendis. (4) Kütuse etteanderõhku võib vajadusel reguleerida, et taasluua konkreetse mootorirakenduse korral olemasolevaid rõhke (eriti kui kasutatakse kütusetagastussüsteemi). (5) ►M1 Radiaator, ventilaator, ventilaatori suue, veepump ja termostaat peavad katsestendil üksteise suhtes paiknema võimalikult samas asendis nagu sõidukil. Kui radiaator, ventilaator, ventilaatori suue, veepump ja/või termostaat paiknevad katsestendil teises asendis kui sõidukil, tuleb asendit katsestendil kirjeldada ja see katseprotokolli märkida. ◄ Kütuse sissepritsesüsteemi regulaatoris võib olla seadiseid, mis võivad mõjutada sissepritsitava kütuse hulka. (6) Radiaator, ventilaator, ventilaatori kate, veepump ja termostaat peavad katsestendil üksteise suhtes paiknema võimalikult samas asendis nagu sõidukil. Jahutusvedeliku peab mootori jaoks ringlema panema ainult veepump. Jahutusvedelikku võib jahutada kas mootori radiaatoriga või välisringluse teel eeldusel, et rõhukadu selles ringluses ja rõhk pumba sissevooluava juures püsib põhiliselt samasugusena kui mootori jahutussüsteemis. Kui radiaatoril on ribakatik, peab see olema avatud asendis. Kui ventilaatorit, radiaatorit ja katet ei saa mugavalt mootorile paigaldada, tuleb eraldi oma õigesse asendisse radiaatori ja radiaatori katte (kui seda kasutatakse) suhtes paigaldatud ventilaatori kulutatud võimsus määrata kindlaks pöörete arvul, mis vastab sellele pöörete arvule, mida kasutatakse mootori võimsuse mõõtmiseks kas standardsete omaduste põhjal tehtud arvutuste või tegelike katsete teel. See võimsus, mis korrigeeritakse punktis 4.2 määratletud standardsete väliskeskkonna tingimustega, tuleb lahutada korrigeeritud võimsusest. (7) Kui jahutussüsteemi kuulub lahutatav või pidevtoimeventilaator või -puhur, tuleb katse läbi viia nii, et lahutatav ventilaator või puhur oleks lahutatud või pidevtoimeventilaator või puhur töötaksid maksimaalvõimsusel. (8) Termostaat võib olla täielikult avatud asendis. (9) Generaatori minimaalne võimsus: generaatori võimsus peab piirduma sellega, mida tingimata vajatakse mootori töötamiseks oluliste seadmete jaoks. Kui on vaja ühendust akuga, tuleb kasutada heas korras, täielikult laetud akut. (10) Vahejahutiga mootoreid peab katsetama kas vedelik-või õhkjahutusel töötava vahejahuti abil, kuid kui tootja eelistab, võib õhkjahutusega jahutit asendada katsestend. Mõlemal juhul peab võimsuse mõõtmise iga pöörete arvu korral teostama samasuguse katsestendi vahejahutit läbiva mootoriõhu rõhukao juures nagu tootja on määranud kogu sõiduki süsteemi jaoks. (11) Saastet vähendavate seadmete hulka võivad kuuluda näiteks heitgaaside ringlussüsteem (EGR), katalüüsneutralisaator, termoneutralisaator, teisene õhu etteandesüsteem ja kütuse aurumist takistav süsteem.